**Irodalmi TOTO 12-16 éveseknek**

Leadási határidő: április 7. 24 óra

A megfejtéseket  [pekh@csokonaimk.hu](mailto:pekh@csokonaimk.hu) vagy a [neditnek@gmail.com](mailto:neditnek@gmail.com) (tárgy: irodalmi toto) címre küldhetitek el, vagy személyesen (21 óráig)  leadhatjátok a Pestújhelyi Közösségi Ház recepcióján. (1158 Budapest, Szűcs István u. 45. Telefon: 410-7168.)

Eredményhirdetés: 2014. április 11-én, 18 órakor a Költészet napi műsoron.

**Kitöltő neve:**

Életkor és iskola:

Címe:

Telefonszáma:

E-mail címe:

*1. Mi a vers címe, amelyből idézünk?*

„Nem tudom, miért, meddig  
Maradok meg még neked,  
De a kezedet fogom  
S őrizem a szemedet.”

1. Már vénülő kezemmel

2. Őrizem a szemedet

X. Őszi gondolat

Ki és mikor írta a verset?

*2. Mikor íródott a vers, amelyből idézünk?*

„Fa leszek, ha fának vagy virága.  
Ha harmat vagy: én virág leszek.  
Harmat leszek, ha te napsugár vagy...  
Csak hogy [lényink](http://magyar-irodalom.elte.hu/sulinet/igyjo/setup/portrek/petofi/faleszek.htm" \l "lenyink) egyesüljenek.”

1. 1845.

2. 1847.

X. 1848.

Ki írta kinek?

*3. Kihez szól az 1926-ban született vers, amelyből idézünk?*

„Mert benne élsz te minden félrecsúszott  
nyakkendőmben és elvétett szavamban  
és minden eltévesztett köszönésben  
és minden összetépett levelemben  
és egész elhibázott életemben  
élsz és uralkodol örökkön. Amen.

1. Kilényi Irma

2. Sárvári Anna

X. Eörsi Júlia

Mi a vers címe?

*4. Ki írta a verset, melyből idézünk?*

„Nem vagy enyém, míg magadé vagy:  
még nem szeretsz.  
Míg cserébe a magadénak  
szeretnél, teher is lehetsz.  
Alku, ha szent is, alku; nékem  
más kell már: Semmiért Egészen!  
Két önzés titkos párbaja  
minden egyéb;  
én többet kérek: azt, hogy a  
sorsomnak alkatrésze légy.

1. Tóth Árpád

2. Szabó Lőrinc

X. Kosztolányi Dezső

Mi a vers címe?

*5. Mi a vers címe, amelyből idézünk?*

„Ábrándozás az élet megrontója,  
Mely, kancsalúl, festett egekbe néz.  
Mi az, mi embert boldoggá tehetne?  
Kincs? hír? gyönyör? Legyen bár mint özön,  
A telhetetlen elmerülhet benne,  
S nem fogja tudni, hogy van szívöröm.  
Kinek virág kell, nem hord rózsaberket;  
A látni vágyó napba nem tekint;  
Kéjt veszt, ki sok kéjt szórakozva kerget:  
Csak a szerénynek nem hoz vágya kínt.”

1. Merengőhöz

2. Ábránd

X. Hová merült el szép szemed világa?

Ki a vers múzsája?

*6. Kihez szól a vers?*

Megszoktalak, akár a levegőt,  
bármerre nézek, mindenütt te vagy,  
szekrényem alján, a fiókjaimban,  
az agyvelőmben, és nem veszlek észre.  
De múltkor este, amikor bejöttél  
szobámba, s mondtál valamit nekem,  
sok év után egyszerre ráocsudtam,  
hogy itt vagy, és szavadra sem figyelve  
ámulva néztelek. Szemem lehunytam.  
Ezt hajtogattam csöndesen magamban:   
"Megszoktam őt, akár a levegőt,  
Ő adja nékem a lélegzetet."

1. Judik Etelhez

2. Harmos Ilonához

X. Böhm Arankához

Mi a vers címe?

*7. Ki a vers múzsája?*

Tedd a kezed  
homlokomra,  
mintha kezed  
kezem volna.  
  
Úgy őrizz, mint  
ki gyilkolna,  
mintha éltem  
élted volna.  
  
Úgy szeress, mint  
ha jó volna,  
mintha szívem  
szíved volna.

1. Kozmutza Flóra

2. Szánó Judit

X. Vágó Márta

Ki írta a verset?

*8. Mi a vers címe?*

A hatalmas szerelemnek

Megemésztő tüze bánt.   
Te lehetsz írja sebemnek,

Gyönyörű kis 'tulipánt!'

Szemeid szép ragyogása

Eleven hajnali tűz,   
Ajakid harmatozása

Sok ezer gondot elűz.

Teljesítsd angyali szókkal,

Szeretőd amire kért:   
Ezer ambrózia csókkal

Fizetek válaszodért.

1. Lillához

2. Tartózkodó kérelem

X. Egy ifjú lányhoz

Ki írta a verset?

*9. Ki írta a verset?*

Lányka, még most is ragyog a szememben  
szíves emlékem keserűn tolongó  
gyöngye: mért a sors hogy ezen szerelmet  
igy letapodta?!  
Olly hatalmas volt igaz érzeményem,  
hogy hidegséged közepette is csak  
néha egy nyájas szavadat ki tudta  
csalni, kegyetlen!  
Messze vagy tőllem; megutálni mégis  
bánatos szívem fogod-é? ha benne  
ültetek (jajjal) deli gyilkosomnak  
egy - Nefelejcset!

Ki írta a verset?

1. Katona József

2. Bajza József

X. Vörösmarty Mihály

Mi a címe és ki a múzsa?

*10. Kihez írták az alábbi verstöredéket?*

„Harminc éves, Julim édes! Lelki frigyem teveled.”

1. Dukai Takács Judithoz

2. Ercsey Juliannához

X. Szendrey Júliához

Ki írta a verstöredéket?

*11. Ki írta a verset, amelyből idézünk?*

„Mikor láthatlak újra, nem tudom már,  
ki biztos voltál, súlyos, mint a zsoltár,  
s szép mint a fény és oly szép mint az árnyék,  
s kihez vakon, némán is eltalálnék,  
most bujdokolsz a tájban és szememre  
belülről lebbensz, így vetít az elme;  
valóság voltál, álom lettél újra,  
kamaszkorom kútjába visszahullva  
féltékenyen vallatlak, hogy szeretsz-e?”

1. Radnóti Mikós

2. József Attila

X. Szabó Lőrinc

Ki a vers múzsája?

*12. Mi a címe a versnek, amelyből idézünk?*

„Emlékszem még, emlékszem reája,  
Ifjuságom boldog szép korára!  
Fényes napja és könnyü fellegével,  
Azt az időt hogy felejteném el?”

1. Egy kisleányhoz

2. Tavaszi szerelem

X. Első szerelem

Ki a vers írója?

*13. Melyik évszakban született a vers, amelyből részletet idézünk?*

„Elhull a virág, eliramlik az élet...  
Űlj, hitvesem, űlj az ölembe ide!  
Ki most fejedet kebelemre tevéd le,  
Holnap nem omolsz-e sirom fölibe?  
Oh mondd: ha előbb halok el, tetemimre  
Könnyezve borítasz-e szemfödelet?  
S rábírhat-e majdan egy ifju szerelme,  
Hogy elhagyod érte az én nevemet?”

1. Nyár

2. Ősz

X. Tél

Hol született a vers?

*13+1. Ki írta a következő verset?*

Hull a levél a fáról,  
Elmegyek én e tájról,   
Elmegyek én messzire,  
El a világ végire.

Nékem nincs még szeretőm,  
Nem adott a Teremtőm.  
Elmegyek hát keresni,  
Szeretnék már szeretni.

1. József Attila

2. Nagy László

X. Csoóri Sándor

Mi a vers címe?